Up-159/95
Natisni
Opravilna št.:
Up-159/95
Datum odločitve:
29. 1. 1996
ECLI:
ECLI:SI:USRS:1996:Up.159.95
Akt:
Ustavna pritožba B.D. zoper sodbo Višjega sodišča v Ljubljani opr.št. Kp 756/95 z dne 21.9.1995
Izrek:
Ustavna pritožba B.D. zoper sodbo Višjega sodišča v Ljubljani se zavrže.
Evidenčni stavek:
Ustavno sodišče zavrže ustavno pritožbo, če pritožnik izrecnemu pozivu za dopolnitev vloge ni izkazal, da je bilo zoper izpodbijano sodno odločbo izčrpano izrecno pravno sredstvo, to je zahteva za varstvo zakonitosti, ki jo je mogoče vložiti po Zakonu o kazenskem postopku zoper pravnomočno sodno odločbo.
Geslo:
Izčrpanost pravnih sredstev kot procesni pogoj za vložitev ustavne pritožbe.
Pravna podlaga:
Zakon o kazenskem postopku (ZKP), 420. čl.

Zakon o Ustavnem sodišču (ZUstS), 51., 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
2. 11. 1995
Vrsta odločitve:
sklep
Vrsta rešitve:
zavrženje
Dokument:
US17707
Up-159/95
29/1-1996
S K L E P
Ustavno sodišče je v postopku za preizkus ustavne pritožbe B.D., L., na seji senata dne 29. 1. 1996
s k l e n i l o:
Ustavna pritožba B.D. zoper sodbo Višjega sodišča v Ljubljani opr.št. Kp 756/95 z dne 21.9.1995 se zavrže.
O b r a z l o ž i t e v
1. Višje sodišče v Ljubljani je z izpodbijano sodbo opr.št. Kp 756/95 v kazenski zadevi zoper obtožene B.D., N.B., A.H. in S.B., zaradi kaznivega dejanja po 1. točki prvega odstavka 212. člena KZ v zvezi s 25. in 27. členom KZ ter zaradi kaznivega dejanja po drugem odstavku 221. člena KZ na pritožbe obtoženih, njihovih odvetnikov in Okrožnega državnega tožilstva zoper sodbo Okrožnega sodišča v Ljubljani opr.št. K 460/95, med drugim sodbo v delu, ki se nanaša na obt. B.D. - pritožnika, v odločbi o kazenskih sankcijah spremenilo tako, da mu je izreklo tudi stransko kazen izgona tujca iz države za dobo petih let in ob upoštevanju že izrečene kazni v drugem kazenskem postopku izreklo enotno kazen 1 (eno) leto in 10 (deset) mesecev zapora, sicer pa sodbo sodišča prve stopnje potrdilo.
2. Pritožnik v ustavni pritožbi zatrjuje, da so bile v sodnem postopku kršene določbe ZKP, da je bilo dejansko stanje zmotno in nepopolno ugotovljeno, in da so bile zato kršene njegove ustavne pravice, zlasti pravica do enakosti pred zakonom in pravica do obrambe. Ustavnemu sodišču predlaga, da ugotovi neustavnost izpodbijane sodne odločbe.
3. Po določbi 51. člena Zakona o Ustavnem sodišču (Uradni list RS, št. 15/94) je ustavno pritožbo mogoče vložiti šele, ko so izčrpana vsa - redna in izredna pravna sredstva zoper posamični akt, ki se z ustavno pritožbo izpodbija.
4. V obravnavanem primeru pritožnik kljub temu, da je bil z zahtevo za dopolnitev vloge izrecno pozvan, ni izkazal, da je zoper izpodbijano sodno odločbo izčrpano izredno pravno sredstvo, to je zahteva za varstvo zakonitosti, ki jo je mogoče vložiti zoper pravnomočno sodno odločbo na podlagi 420. člena Zakona o kazenskem postopku (Uradni list RS, št. 63/94). Zato je bilo potrebno na podlagi 2. alinee prvega odstavka 55. člena ZUstS ustavno pritožbo zavreči.
5. Senat Ustavnega sodišča je sprejel ta sklep na podlagi 2. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata:
dr. Boštjan M. Zupančič